Dogona lingvo

Dogona lingvo, ankaŭ: dogonaj lingvoj estas grupo de dekkelkaj lingvovarioj, tradicie klasifikataj kiel dialektoj de unu lingvo el gura lingvaro, kadre de niĝerkonga lingvaro. Lastatempe oni tamen postulas rekonon de dogonaj dialektoj kiel apartaj lingvoj, kreantaj memstaran lingvan familion, ene de la gura-kongaj, kaj eĉ apartan de la niĝerkonga lingvaro.

Doganaj lingvoj estas uzataj sume de ĉirkaŭ 600 mil dogonoj, sur teritorio de nord-orienta parto de Malio, oriente de Mopti ĝis la rivero Niĝero kaj sur apudlimaj terenoj de Burkino. Tipologie tiuj ĉi lingvoj apartenas al tonlingvoj kun du manieroj de la intonacio de vokaloj. Fone de niĝer-kongaj lingvoj ilin karakterizas relative malriĉa sistemo de substantivaj klasoj. Tipa vortordo estas Subjekto Objekto Verbo.

Dogonaj lingvoj, pro kulturaj kaj geografiaj kialoj, estas sub forta influo de bambara lingvo kaj fulana lingvo. 

Vidu ankaŭ
 Nilo-sahara lingvaro
 Lingvoj de Afriko

Kategorio:Lingvoj de Malio 
Kategorio:Tonlingvoj 
Kategorio:Lingvoj de Burkino 
Kategorio:Lingvoj laŭ alfabeto 
Kategorio:Lingvoj de Afriko